laion/Wikipedia-Exotic huggingface dataset:
Ambergi lahing

Ambergi lahing (24. august 1796) oli sõjaline kokkupõrge 1796. aasta Reini sõjakäigu ajal Tescheni hertsog Karli Saksa-Rooma ning Jean-Babtiste Jourdani Prantsuse armee vahel. Lahing lõppes austerlaste võiduga prantslaste üle. Kokkupõrge toimus Baierimaal Ambergi linnas.  Pikemalt artiklis 1796. aasta Reini sõjakäik 1796. aastal algas kahe Prantsuse armee (Jourdani ja Moreau armeed) sissetung Saksamaale. Nende vastas oli Austria vägesid juhtiv Tescheni hertsog Karl. Karl otsustas oma väiksema armee pooleks teha ning siis vastaste väed ükshaaval hävitada. Karl asus oma peaarmeega algul Jourdani vastu, kuid kuuldes peatselt situatsiooni halvenemisest lõunapool, liikus ta sinna. Seal asus ta Moreauga paar korda lahingusse, kus ka kaotajaks tuli. Augustiks otsustas Karl siiski liituda Wilhelm von Wartenslebeni vägedega, kes oli vahepeal põhjas Jourdani tagasi hoidnud. Karl astus ka Jourdaniga lahingusse, kuid tuli ka seal kaotajaks. Augusti algul avanes Karlil siiski võimalus Jourdani armee hävitada. Austria vägedele luuret tegev kindral Nauendorf märkas võimalust Prantsuse armee ümber piirata. Ta teavitas sellest Karlile ning viimane asuski liikuma. Wartensleben jätkas Jourdani vastu pressimist. 23. mai hilisõhtul alustas Jourdan oma armeega taganemist oma laagrist Naabis. Väejuhi plaaniks oli jõuda Nürnbergi, nii et 24. augusti varahommikul saatis ta kindral Bonnaudi koos ratsaväega Kastli poole. Bonnaudile sattusid kiirest vastu Austria eelsalgad. Osad neist sõduritest olid ka Karli peavägedest. Samal ajal olid Prantsuse üksused selles piirkonnas laiali jaotatud, kuid peaarmee asus siiski Ambergis. Samal ajal järgnesid Prantsuse üksustele Wilhelm von Wartenslebeni kolm kolonni. Paremat kolonni, mis liikus Aschachi poole, juhatas Paul Kray von Krajowa. Tsentrikolonni juhatas Wartensleben ise, kolonn liikus otse Ambergi poole, kohtudes teepeal kindral Championnet eelsakadega. Vasakpoolset kolonni juhatas kindral Staader, see liikus Lengenfeldi poole. Austria kolonnid alustasid rünnakut ning suutsid prantslased oma positsioonidelt taganema sundida. Taganevad Prantsuse üksused ühinesid Jourdani peaarmeega Ambergi juures. Seal tuginesid nad oma kaitses sealsetele küngastele. Austerlased said toetust kindralite Wernecki ja Nauendorfi väesalkade näol, kuid isegi täiendustega ei suudetud prantslasi linnast lahkuma sundida. Oma edust hoolimata teadis Jourdan, et Ambergi pole mõttekas kauemaks jääda, seepärast käskis ta armeel 24. augusti õhtul Sulzbachi taganema asuda. Prantsuse vägede taganemist kattis tulevane marssal Ney. Arjegardi jalavägi piirati austerlaste poolt ümber. Kuigi jalavägi moodustas karree ning lõi tagasi mitu ratsarünnakut, murdus nende formatsioon peagi kahuritule all. Järgmise kahe päevaga taganesid Prantsuse üksused veel edasi, kuid austerlased neile erilist vastupanu ei osutanud. Ainult mõned vähesed üksused oli selleks õiges positsioonis. Lõpuks jõudis Karl oma armeega prantslastele järele ning võitis neid Würzburgi all. "The Encyclopaedia Britannica : a dictionary of arts, sciences, literature and general information". Vaadatud 30.05.2023. "Battle of Amberg, 24 August 1796". Vaadatud 30.05.2023.
Tadhg Mac Dhonnagáin

Tadhg Mac Dhonnagáin [taig mak gunnagaanj] (sündinud 1961) on iiri keeles kirjutav iiri kirjanik ja muusik. Tadhg Mac Dhonnagáin on pärit Aghamore'ist Mayo krahvkonnast. 1982. aastal lõpetas ta Püha Patricku Kolledži Dublinis ja töötas seejärel õpetajana iirikeelses algkoolis Kildare'i krahvkonnas Leixlipis. 1987. aastal hakkas ta tööle iirikeelsete lastesaadete juhina televisioonis. Koos Paul Mercieri ja Telegaeliga lõi ta telesarja "Aifric", mis võitis kolmel aastal järjest Iiri Filmi- ja Televisiooniakadeemia auhinna. Kirjaniku noorsooteosed on jõudnud trükki ja teleekraanile nii Euroopas kui ka Aasias, Austraalias ja Lõuna-Ameerikas. Ta on oma teoste eest võitnud mitmeid auhindu. Tema 2006. aastal ilmunud lastelaulude kogumik "Gugalaí Gug" pälvis kuldplaadi. Ta kirjutas Antaine Ó Raftearaí biograafia "Mise Raftearaí an Fíodóir Focal", mis pälvis Uí Sulleabáini auhinna ja kuulutati aasta raamatuks 2015. 2021. aastal ilmunud romaan "Proua Lazare" kandideeris Euroopa Liidu 2022. aasta kirjandusauhinnale. See oli esimene kord, kui iirikeelne teos on sellele auhinnale nomineeritud. Kuigi romaan ei võitnud esimest auhinda, valiti see žürii poolt viie parima teose hulka ning pälvis eripreemia (5000 eurot). 2023. aastal ilmus romaan eesti keeles. https://rahvaraamat.ee/p/proua-lazare/1802472/et?isbn=9789985356579 "Kirjanik Tadhg Mac Dhonnagáin: iiri keel on kunst" ERR kultuur, 6. juuli 2023
Jäätmekategooriad

Jäätmekategooriad on: Q1 – edaspidi teisiti määratlemata tootmis- ja tarbimisjäägid; Q2 – praaktooted; Q3 – tooted, mille kasutustähtaeg on lõppenud; Q4 – materjalid, mis on maha voolanud, riknenud või mõne õnnetusjuhtumi tõttu kahjustunud, kaasa arvatud materjalid, seadmed või muud esemed, mis on õnnetusjuhtumi tagajärjel saastunud; Q5 – materjalid, mis on saastunud või kõlbmatuks muutunud sihipärase tegevuse tagajärjel, nagu puhastusjäägid, pakkimismaterjalid, mahutid; Q6 – kasutamiskõlbmatud päraldised, nagu tühjad patareid, kasutatud katalüsaatorid; Q7 – ained, mis ei toimi enam nõutaval tasemel, nagu saastunud happed, lahustid, kasutatud karastussoolad; Q8 – tööstusprotsessijäägid, nagu räbud, destillatsioonijäägid; Q9 – saastetõrje- ja puhastusprotsessijäägid, nagu skraberisetted, kottfiltritolm, kasutatud filtrid; Q10 – metallide töötlemise ja viimistlemise jäägid, nagu treilaastud, valtsimistagi; Q11 – toorme kaevandamise ja töötlemise jäägid, nagu kaevandamisjäägid, naftatootmisel tekkinud muda; Q12 – rikutud materjalid, nagu PCB-ga saastatud õli; Q13 – kõik materjalid, ained või tooted, mille kasutamine on keelatud; Q14 – tooted, millele valdaja ei leia edasist kasutamist, nagu põllumajanduses, olmes, kontorites, kauplustes või töökodades ära visatud vallasasjad; Q15 – reostatud pinnase puhastamisel tekkinud saastunud materjalid, ained või tooted; Q16 – kõik materjalid, ained või tooted, mida ei hõlma ülalloetletud kategooriad.
Silmtorik

Silmtorik (Lentinus brumalis) on klassi Agaricomycetes torikulaadsete seltsi kuuluv seen. Selle endine nimi oli silmtorik. Silmtorik andmebaasis eElurikkus.
Andrei Terlikov

Andrei Leonidovitš Terlikov (vene keeles Андрей Леонидович Терликов; sündinud 22. veebruaril 1962) on vene tankikonstruktor. Andrei Terlikov on 2011. aastast Nižni Tagilis asuva Uralvagonzavodi tütarettevõtte Uurali Transpordimasinaehituse Konstrueerimisbüroo peadirektor ja peakonstruktor. Tema juhtimisel töötati välja lahingutank T-14 Armata. Esimest korda demonstreeriti seda võidupühaparaadil Moskvas 9. mail 2015. Relvastusse pole see veel jõudnud. Главный конструктор танка "Армата" отметит 60-летний юбилей. vpk.name, 23. veebruar 2022
Tankikonstruktorite loend

Siin on loetletud tankide väljatöötajaid – tankikonstruktoreid # A B C D E F G H I J K L M N O P Q R S Š Z Ž T U V W Õ Ä Ö Ü X Y Erwin Aders (rasketankid Tiger I ja Tiger II) Nikolai Duhhov (rasketankid KV-85, IS-1, IS-2, IS-3, IS-4) Eduard Grote (keskmise raskusklassi tank TG, ülirasketank Landkreuzer P. 1000 Ratte (projekt))) Leonid Kartsev (keskmise raskusklassi tank T-55, lahingutank T-62, raketitank IT-1, lahingutank T-72) Mihhail Koškin (keskmise raskusklassi tank T-34) Žozef Kotin (rasketankid KV-2, KV-1, KV-85, IS-1, IS-2, IS-3, IS-4 ja T-10; ujuvtank PT-76) Aleksandr Morozov (keskmise raskusklassi tankid T-34, T-54, T-64) Nikolai Popov (lahingutank T-80) Vladimir Potkin (lahingutank T-90) Andrei Terlikov (lahingutank T-14 Armata) Valeri Venediktov (lahingutank T-62, raketitank IT-1, keskrasketank T-72)
Tampere lahing

Tampere lahing oli 1918. aasta Soome kodusõja lahing, mis toimus Soomes Tamperes 15. märtsist 6. aprillini punaste ja valgete vahel. Valgete väed saavutasid otsustava võidu. Vägesid juhatas valgekaartlaste poolel Carl Gustaf Emil Mannerheim. Punaseid juhtis Hugo Salmela, kes sai lahingus surma. Kui Soome kodusõda 1918. aasta jaanuaris algas, sai Tamperest, Soome suurimast tööstuslinnast, üks revolutsiooniliste punavägede tugipunkte. Linnal oli suur strateegiline tähtsus. Tampere oli piiramisrõngas ning eraldatud teistest punaste jõududest, kuid valge väejuhatus, kes ei tahtnud linna näljutamist oodata ja kartis punaste vasturünnakut lõunast, andis esialgse käsu linnale kallaletungi teha. Peamine valgete jõud oli suunatud Tampere idaosale. Pärast äärepoolsete külade vallutamist ja eeslinnadesse tungimist olid valged valmis 28. märtsil Tampere linna ründama. 28. märts oli sõja kõige verisem päev, kus oli suuri kaotusi nii punaste kui ka valgete poolel. Kokku suri umbes 300 soomlast. Nende kaotuste tõttu aeglustus lahing mitmeks päevaks. 3. aprillil olid linna all paiknevad valgete väed valmis lõplikuks rünnakuks. Kell 3 öösel, pärast pool tundi kestnud suurtükitule ettevalmistust, anti märguanne lõpliku rünnaku alustamiseks. Esimesel rünnakupäeval hõivati Tammerkoski kärestikust ida poole jääv osa linnast. Ainult ühel kompaniil õnnestus pääseda mööda kitsast tammi üle kärestiku. Nad rajasid endale tee läbi kesklinna ja asusid ühte valitseval positsioonil olevasse muuseumimajja. Seal kaitsesid nad end vastaspoole eest ligi ööpäeva, saamata mingit ühendust teiste vägedega, ning murdsid lõpuks teiste juurde tagasi. 4. aprilli hommikul ületasid valged üle kärestiku viiva raudteesilla ning haarasid enda valdusse Näsilinna linnaosa. Teine valgete grupp oli läinud üle tammisilla lääne poole ning vallutanud tööstushooned. Viimased punaväed tõmbusid 4. ja 5. aprillil Pyynikki ja Pispala linnaossa ning punastest raekoja kaitsjad alistusid 5. aprillil kell 17.30. Viimased punased Pyynikkis alistusid 6. aprillil, jättes kogu linna valgetele. 6. aprillil loendati Tampere turuplatsil punavange, kusjuures nende arv oli umbes üksteist tuhat. Tampere lahing oli umbes 30 000 sõduriga üks Põhjamaade ajaloo suuremaid lahinguid. Valged võitsid lahingu ülekaalukalt ning saavutasid tähtsad strateegilised eelised. Punaste poolel sai surma 1800 ning võeti vangi 11 000 sõdurit, võrreldes kõigest 600 valge surnuga. Punaarmee kõige kogenum ja paremini varustatud armee oli hävitatud. Valged omandasid palju sõjasaaki, sealhulgas 30 suurtükki. Üle 500 pere jäi ilma koduta. Linn taastus täielikult alles 1920. aastate keskpaigas. Mannerheim, Carl Gustaf Emil (2007). Soome marssali mälestused. Tallinn: Olion. lk 77 Clements, Jonathan (2013). Mannerheim. President, sõdur, spioon. Tallinn: Tänapäev. lk 170 Jalonen, Jussi (8. oktoober 2014) "Tampere, Battle of" Külastatud 24. aprillil 2023 Maavara, Alexander "The Battle of Tampere" Arhiivikoopia seisuga 7. detsember 2021. Vaadatud 24. aprillil 2023.
Raimonds Čudars

Raimonds Čudars (sündinud 4. juulil 1974 Murjāņis) on Läti jurist ja poliitik. Ta valiti 2022. aasta Läti parlamendivalimistel seimi liikmeks. Ta oli 14. detsembrist 2022 kuni 15. septembrini 2023 Läti kliima- ja energeetikaminister (Arturs Krišjānis Kariņši teises valitsuses). Ta lõpetas aastal 1996 Läti Ülikooli õigusteaduskonna. Aastatel 2002–2009 oli ta praktiseeriv jurist. 2022. aasta Läti parlamendivalimistel valiti ta ühenduse "Uus ühtsus" nimekirjas (Jaunā Vienotība) seimi liikmeks. 14. detsembrist 2022 kuni 15. septembrini 2023 oli ta Läti kliima- ja energeetikaminister Arturs Krišjānis Kariņši teises valitsuses. 2023 Maarjamaa Risti II klassi teenetemärk
J1 League

J1 League (jaapani keeles: J1リーグ, Jē-wan Rīgu; sponsori järgi tuntud kui Meiji Yasuda J1 League) on Jaapani klubijalgpalli kõrgeim liiga. Liiga on asutatud 1992. aastal. Liigas mängib 18 klubi. Aastal 2024 peaks liigas osalevate klubide arv tõusma 20-ni. Alates 1993. aastast on Jaapani meistriks tulnud kümme klubi. Kõige edukam on olnud kaheksa võiduga Kashima Antlers. Jaapani kõrgliigas on olnud hinnatud Brasiilia mängijad. Näiteks 2023. aasta hooajal on liigas vaid kolm klubi, kus pole ühtegi Brasiilia mängijat, samas on 14 klubis vähemalt kaks Brasiilia mängijat. 2023. aasta hooajal mängivad liigas järgmised klubid: Paksus kirjas on toodud klubid, mis mängivad kõrgliigas 2023. aastal Ametlik koduleht
Best Of (Vanilla Ninja)

"Best Of" on ansambli Vanilla Ninja kogumikalbum. See avaldati 2005. aasta detsembris. Album sisaldab 13 lugu, mis on võetud albumitelt "Traces of Sadness" ja "Blue Tattoo". "Best of Vanilla Ninja" avaldati mitmetes Kesk-Euroopa riikides, kuid nii Saksamaal kui ka Austrias ei jõudnud see edetabelis saja parema hulka; Šveitsis jõudis see 70. kohale. See album oli üsna vastuoluline, kuna see avaldati Bros Recordsi poolt pärast koostöö lõppemist Vanilla Ninjaga. Albumi väljalaskmisel ei konsulteeritud bändi liikmetega ning enne avaldamist ei olnud albumist teadlikud isegi bändi liikmed. Üldiselt on arvatud, et see oli ansambli endise mänedžeri David Brandesi kiire viis koostöö lõppemisest veel lisaraha teenida; Vanilla Ninja liikmetele see aga ei meeldinud. Näiteks üks ansambli liikmeist Piret Järvis palus fännidel albumit mitte osta, et ei toetataks Bros Recordsit. [1] Albumisse, nagu ka nimi ütleb, olid koondatud bändi suurimad hittlood alates 2004. aasta läbimurdest rahvusvahelisele tasandile. Kogumik ei sisalda ühtegi uut lugu. Samuti ei ole albumil ühtegi bändi esimese samanimelise albumi lugu, kuna selle andis välja plaadifirma TopTen, mitte aga Bros Records. Paljud kriitikud on ette heitnud, et see album oli enneaegne: ansambli karjäär polnud "Best of" kogumiku jaoks veel piisavalt pikk olnud. Šveits – nr 70 "Best Of: The Video Collection" (ilmus 2005)
2023. aasta 30. mai droonirünnak Moskvale

2023. aasta 30. mai droonirünnak Moskvale oli 30. mail erinevatel andmetel 8 kuni 32 drooniga läbi viidud rünnak Moskvale ja Moskva oblastile, sh Rubljovka elamurajoonile. 2023. aasta 3. mai droonirünnak Kremlile Kateryna Stepanenko; Grace Mappes; Nicole Wolkov; George Barros; Fredrick W. Kagan (30. mai 2023). "Russian Offensive Campaign Assessment, May 30, 2023". understandingwar.org (inglise). ISW. Vaadatud 31. mail 2023. Russian propagandist Vladimir Solovyev, however, claimed that Ukraine launched 32 drones of which some targeted the prestigious neighborhood of Rublyovka in Moscow Oblast. "Russia-Ukraine War | Russian Officials Accuse West of Tacit Support for Moscow Drone Attack". nytimes.com (inglise). NYT. 31. mai 2023. Vaadatud 31. mail 2023. "Moskvas sai mitu hoonet droonirünnakus viga". err.ee. ERR. 30. mai 2023. Vaadatud 31. mail 2023. Служба мониторинга Би-би-си для bbcrussian.com (31. mai 2023). ""Даже собака не проснулась". Как СМИ России рассказывали о самой массовой атаке беспилотников на Москву". bbc.com (vene). BBC News Русская служба. Vaadatud 31. mail 2023. Ничего не видела, потому что у меня плохое зрение Mike Eckel. Moscow Does Not Believe In Drones: Why Are Military-Grade Drones Flying Over The City And Who's Behind It? RFE/RL, 1. juuni 2023
Tony Jantschke

Tony Jantschke (sündinud 7. aprillil 1990 Hoyerswerdas) on Saksamaa jalgpallur, kes mängib kaitsjana Saksamaa kõrgliigaklubis Mönchengladbachi Borussia. Jantschke on mänginud Mönchengladbachi Borussiast kogu oma profikarjääri. Klubiga liitus ta 2006. aastal. Klubi põhimeeskonnas debüteeris ta Saksamaa kõrgliigas 29. novembril 2008 mängus Energie Cottbusi vastu. Esimese värava lõi ta Saksamaa kõrgliigas 6. detsembril 2008 mängus Leverkuseni Bayeri vastu. Aastatel 2007–2013 mängis Jantschke Saksamaa noortekoondistes.
Priit Künnapas

Priit Künnapas (14. juuli 1962 – 7. juuli 2013) oli eesti näitleja ja ettevõtja. Ta õppis Eesti Muusikaakadeemia Kõrgemas Lavakunstikoolis aastatel 1982–1986 (12. lend). Künnapas suunati peale lavakooli lõpetamist tööle Eesti NSV Riiklikusse Nukuteatrisse, aga tööst lavalaudadel ta loobus. Ärivaistuga noormees leidis meelepärase rakenduse ettevõtluses. Tallinnas ettevõtlusega tegelenud Priit Künnapas rajas perele maakodu Sõrve säärel Kaunispe külas. Ta kasvatas seal ka lihaveiseid ning hooldas niimoodi loomapidamise abil rannikualasid ja alvareid. 2013. aastal oli Künnapas 5 äriühingu juhatuse liige (Rentalnet Grupp OÜ, Šoti Mägiveis MTÜ, Vilsandi Niiduliha OÜ, Ökoabi MTÜ, Staronte OÜ). Ta oli abielus Piret Kaldaga, kellega tal on kolm tütart (Laura-Helene, Amanda Hermiine ja Aurora Aleksandra). Üliarmas vastik-vastik-vastik. kroonika.delfi.ee, 18. jaanuar 2010. Kaunispe Kaubi talu Piret teab, mille järgi koduküla nime sai. saartehaal.postimees.ee, 16. august 2010. Inforegister. Šoti mägiveiste kasvatajad tahavad näituse korraldada. maaleht.delfi.ee, 26. oktoober 2011.
Kostroma Jumala Ilmumise klooster

Kostroma Jumala Ilmumise klooster (vene keeles Богоявленско-Анастасьин монастырь) on õigeusu klooster Venemaal Kostromas. Venemaa õigeusu kloostritest on see rahvaarvult üks suuremaid. Kloostris asub imettegev Jumalaema Fjodorovskaja ikoon. Kloostri rajas algselt mungakloostrina 15. sajandil Radoneži Sergi sugulane ja õpilane Nikita. Kloostri viiekupliline katholikon ehitati Ivan Julma ajal; ehitus algas 1559. aastal. Tsaar süüdistas kloostriülemat ja osa vendi oma võistleja vürst Vladimir Staritski toetamises ning lasi nad 1570. aastal hukata. Segaduste ajal vallutas kloostri pärast selle piiramist poola-leedu aadlik Aleksander Józef Lisowski. Rünnakus hukkus 11 munka. 17. sajandist pärineb kloostrimaja, ülejäänud hooned ehitati 19. sajandi lõpul, kui klooster kujundati ümber pseudovene stiilis. 19. sajandil muudeti klooster naiskloostriks. Pärast Oktoobrirevolutsiooni lõpetati kloostri tegevus. See avati uuesti 1990. aastatel. КОСТРОМСКОЙ БОГОЯВЛЕНСКО-АНАСТАСИИН ЖЕНСКИЙ МОНАСТЫРЬ. - Православная Энциклопедия
Patrick Herrmann

Patrick Herrmann (sündinud 12. veebruaril 1991 Saarbrückenis) on Saksamaa jalgpallur, kes mängib parema äärepoolikuna Saksamaa kõrgliigaklubis Mönchengladbachi Borussia. Aastatel 2004–2008 kuulus ta 1. FC Saarbrückeni noortesüsteemi. Seejärel liitus ta Mönchengladbachi Borussiaga, kus on mänginud ka kogu profikarjääri jooksul. Klubi põhimeeskonnas debüteeris ta Saksamaa kõrgliigas 16. jaanuaril 2010 mängus VfL Bochumi vastu ning andis vaid minuti pärast mängu sekkumist Fabian Bäckerile väravasöödu. Saksamaa kõrgliigas lõi Herrmann esimese värava 1. mail 2010 mängus Hannover 96 vastu. Saksamaa kõrgliigas on tema resultatiivseim hooaeg olnud 2014/15, mil ta lõi 11 väravat. Aastatel 2006–2013 mängis Herrmann Saksamaa noortekoondistes. 2015. aastal sai ta kaks mängu kirja Saksamaa jalgpallikoondises. "Borussia Monchengladbach 1–2 VfL Bochum". ESPN. 16. jaanuar 2010. Vaadatud 29. veebruaril 2012.[alaline kõdulink]
Igavus

Igavus on stimulatsiooni otsiv emotsionaalne seisund. Alok Kanojia, HealthyGamerGG: Why Finding Purpose Is SO HARD Today, 6. veebruar 2023
Bryan Gil

Bryan Gil Salvatierra (sündinud 11. veebruaril 2001 L'Hospitalet de Llobregatis) on Hispaania jalgpallur, kes mängib Hispaania kõrgliigaklubis Girona. Sevilla noortesüsteemiga liitus Gil 2012. aastal. Klubi põhimeeskonnas debüteeris ta Hispaania kõrgliigas 6. jaanuaril 2019 mängus Madridi Atlético vastu. Esimese värava lõi ta liigas sama aasta 25. aprillil mängus Rayo Vallecano vastu, millega sai esimeseks 21. sajandil sündinud mängijaks, kes on Hispaania kõrgliigas värava löönud. Hooaja 2019/20 teises pooles mängis Gil laenul Hispaania kõrgliigaklubis Leganés ja hooajal 2020/21 samasse liigasse kuuluvas SD Eibaris. Hooaja 2021/22 eel liitus Gil Inglismaa kõrgliigaklubiga Tottenham Hotspur. Vastupidises suunas siirdus samal ajal Sevilasse Erik Lamela. Hooaja teises pooles oli ta laenul Hispaania kõrgliigaklubis Valencia. 2023. aasta jaanuaris naasis ta laenulepingu alusel Sevilasse, kus mängis kuni hooaja lõpuni. 2024. aasta juulis läks ta laenule sama liiga klubisse Girona. 2017. aastast mängis Gil Hispaania noortekoondistes. 2020. aasta suveolümpiamängude jalgpalliturniiril võitis ta Hispaania võistkonnaga hõbemedali. Hispaania jalgpallikoondises tegi ta debüüdi 25. märtsil 2021 MM-i valikmängus Kreeka vastu. "Five-star second half by Sevilla heaps misery on Rayo Vallecano". Marca. 25. aprill 2019. Vaadatud 24. juulil 2019. "Tottenham transfer news: Spurs fully agree swap deal with Sevilla for winger Bryan Gil with Erik Lamela to join Spanish side". Sky Sports. 26. juuli 2021. Vaadatud 27. juulil 2021.
Capri Virkkunen

  Päivi "Capri" Virkkunen, hiljem tuntud Päivi Selo (sündinud 28. veebruaril 1972), tuntud ka kui lihtsalt Capri, on Soome laulja ja hääletreener. Ta alustas poplauljana Soomes ja ka cover-bändi liikmena. 2012. aastal sai temast Soome sümfoonilise power metal bändi Amberian Dawn solist, asendades varasema bändi solisti Heidi Parviaineni alates bändi koondalbumist "Re-Evolution". Capri Virkkunen Facebookis Amberian Dawn veebis
Tuomas Seppälä

Tuomas Seppälä on Soome kitarrist, klahvpillimängija ja helilooja, kes on tuntud kui Soome sümfoonilise power metal bändi Amberian Dawn asutajaliige ja põhiline helilooja. Amberian Dawni ametlik veebileht
BMW Z1

BMW Z1 oli BMW esimene Z-seeria rotster, mida toodeti aastatel 1989–1991. 1985. aastal alustas tegevust osakond BMW Technik GmbH uute sõidukite ja tehnoloogiate väljaarendamiseks. Z tähendab Zukunft (tulevik), seda tähist otsustati kasutada BMW ideeautodel. Augustis 1985 tuli välja BMW Techniki esimene ideeauto – rotster Z1, mis baseerus E30 kolmandal, keretähisega E30 (Z) ja BMW andis loa auto edasiarenduseks. Aasta hiljem valmis autost ka sõidukõlbulik prototüüp ja BMW avalikustas projekti. Disainiti ka kupeemudelit, kuid see ei jõudnud tootmisesse. Augustis 1987 teatas BMW, et Z1 hakatakse tootma ka seeriaautona, järgmine kuu esitles BMW autot Frankfurdi autonäitusel. Tootmine algas oktoobris 1988. Z1 uksed on elektrilised ja avanevad alla autokeresse libisedes. Kõrge kere ja kõrged lävepakud pakuvad ustest sõltumatut kokkupõrkekaitset, seega saab Z1ga sõita ka siis, kui uksed on all, kuigi see ei pruugi mõnes riigis olla seaduslik. Aknaid saab avada ustest sõltumatult, samas kui uksed alla lasta, siis aknad laskuvad koos ustega. Uksi ja aknaid liigutavad elektrimootorid hammastatud kummirihmadega, hädaolukorras saab neid ka manuaalselt liigutada. Ka Z1 kerepaneelid on plastikust ja eemaldatavad. Kõik Z1 toodeti vasakpoolse rooliga Euroopa turu mudelina (tüübikood BA91). Mootoriks oli BMW E30 325i-lt pärit M20 2,5-liitrine reaskuuene võimsusega 170 hj, käigukastiks Getrag 260/5 viiekäiguline manuaal. Z1 toodeti 8000 eksemplaris märtsist 1989 juunini 1991, kõik BMW tehases Münchenis. Hinnaks oli 83000 DEMI. 80% autodest (6443) müüdi koduturul (Lääne-)Saksamaal, suuruselt teiseks turuks olnud Itaalias müüdi vaid 445 autot (5,56% kogutoodangust). Algne nõudlus oli suur, enne tootmise algust sai BMW 3500 tellimust. 1988. aastaks langes nõudlus aga kiirelt. Ühes päevas suutis BMW maksimaalselt toota 10–20 autot. Rohkem kui pooled (4091) Z1 toodeti 1990. mudeliaastaks. 78 Z1 kasutati väidetavalt katseautodena, mis väidetavalt hiljem müüdi ilma ühegi garantiita. Kuigi Z1 ei saanud menukautoks, pani see siiski aluse BMW Z-seeria kaheistmeliste rotsterite sarjale. Järgmine Z-auto, E36l põhinev Z3, läks tootmisesse 1996. aastal. "Back to the future +++ 25 years of the BMW Z1". www.press.bmwgroup.com (inglise). Vaadatud 31. mail 2023. "Seven Incredible BMW Performance Cars that Could Have Been". Road & Track (Ameerika inglise). 21. august 2015. Vaadatud 31. mail 2023. "BMW Deutschland : BMW Aktuell : Panorama". web.archive.org. 3. mai 2005. Originaali arhiivikoopia seisuga 3. mai 2005. Vaadatud 31. mail 2023.{{netiviide}}: CS1 hooldus: robot: algse URL-i olek teadmata (link) "numbers". web.archive.org. 4. veebruar 2012. Originaali arhiivikoopia seisuga 4. veebruar 2012. Vaadatud 31. mail 2023.{{netiviide}}: CS1 hooldus: robot: algse URL-i olek teadmata (link) "BMW Z1 Roadster". www.z1z1.de. Vaadatud 31. mail 2023.